**งานอะกริเทคนิก้า เอเชีย 2017**

**เอกชนหนุนรัฐ ผลักไทยเป็นศูนย์กลางการค้าด้านเครื่องจักรและเครื่องมือเกษตรเอเชีย**

กรุงเทพฯ/แฟรงเฟิร์ต - 3 กุมภาพันธ์ 2560

ประเทศไทยนับเป็นศูนย์กลางการค้าที่สำคัญของอุตสาหกรรมเกษตรกรรมที่ได้รับการจับตามองในระดับเอเชียและตลาดโลกเพิ่มมากขึ้น จากสถานการณ์ภาคการเกษตรของไทยพบว่า ผลผลิตทางการเกษตรที่ทำรายได้หลักในประเทศไทย ได้แก่ น้ำตาล ข้าว มันสำปะหลัง และยางพารา ซึ่งภาครัฐมีนโยบายที่จะพัฒนาภาคเกษตรให้ก้าวไกลด้วยเทคโนโลยีและนวัตกรรมการผลิตใหม่ๆ เพื่อพัฒนาคุณภาพชีวิตเกษตรกรให้สมดุลและยั่งยืน ในส่วนของภาคเอกชนในฐานะผู้จัดงานแสดงเทคโนโลยีและนวัตกรรมด้านเครื่องจักรกลการเกษตร หรือ “งานอะกริเทคนิก้า เอเชีย 2017” พร้อมตอบโจทย์ภาครัฐ ด้วยการนำเทคโนโลยีเครื่องจักรกลการเกษตรจากนานาประเทศเปิดตัวสู่ตลาดเอเชียภายในงานแสดงสินค้า ซึ่งจะจัดขึ้น 15-17 มีนาคม 2560 นี้ ณ ไบเทค บางนา ฮอล์ 106

**เปิดตัวรถแทรคเตอร์**

ภายในงานนิทรรศการผู้เข้าชมงานจะพบกับบริษัทชั้นนำกว่า 220 บริษัทจากนานาประเทศที่จะมานำเสนอเทคโนโลยีและนวัตกรรมใหม่ๆ ที่คัดสรรมาเพื่อใช้ในการเกษตรเขตร้อนโดยเฉพาะ หนึ่งในไฮไลท์ของงานจะมีบริษัทจากต่างประเทศมาเปิดตัวสินค้าที่เพิ่งนำเข้ามาในตลาดเอเชียเป็นครั้งแรก อาทิ **รถไถ PADDY** – ตัวช่วยการแก้ปัญหาการเตรียมดินที่ดีที่สุดในนาข้าวที่ป้องกันตัวถังของแทรคเตอร์ไม่ให้จมถึงตัวเครื่อง ตัวถังของรถไถมีความทรทานแข็งแรง มีน้ำหนักเบา ขับเคลื่อนด้วยกำลัง 40 แรงม้า ลักษณะพิเศษคือ สามารถป้องกันน้ำเข้าสู่ตัวถัง ใช้ระบบเกียร์เดียวรองรับกับหน้าดินที่ลื่น คงทนด้วยวัสดุใบมีดจากอิตาลี อีกบริษัทที่ทำธุรกิจเกี่ยวข้องกับ**เครื่องหว่านเมล็ดข้าว**ที่สามารถช่วยให้หว่านเมล็ดข้าวได้แม่นยำมากขึ้น สามารถเปิดช่องหว่านเมล็ดพืช ช่องใส่น้ำเป็นร่องและช่องที่หว่านเมล็ดพืชสามารถทำงานได้พร้อมกัน ต้นข้าวจะขึ้นตรงตามเมล็ดข้าวที่ได้หว่านไว้เพิ่มขึ้น 10 เปอร์เซ็นต์ 8 เปอร์เซ็นต์ และ 6 เปอร์เซ็นต์ตามลำดับ เมื่อเทียบกับการหว่านและการดำนาด้วยมือ ซึ่งทั้งสองบริษัทจะขนนวัตกรรมดังกล่าวมาจัดแสดงภายในงานพร้อมผู้เชี่ยวชาญที่พร้อมให้คำปรึกษาและจัดหาเทคโนโลยีที่เหมาะสมกับขนาดพื้นที่การเกษตรของท่านอย่างเจาะลึก

**สัมมนาโดยผู้เชี่ยวชาญ**

นอกจากการชมเทคโนโลยีและนวัตกรรมต่างๆ แล้ว ภายในงานยังมีงานสัมมนาในหัวข้อที่น่าสนใจจัดโดยผู้เชี่ยวชาญและบริษัทชั้นนำในวงการ อาทิ งานสัมมนาทางเทคนิคการจัดการ จัดโดยผู้เชี่ยวชาญจาก บริษัท คลาส ในหัวข้อเกี่ยวกับการผลิตและการจัดการอาหารสำหรับโค และ การจัดการกากอ้อยหลังแปรรูปเพื่อใช้ในพลังงานทดแทน เป็นต้น ซึ่งผู้เข้าฟังสัมมนาจะได้เสริมความรู้การทำการเกษตรด้วยนวัตกรรมอย่างชาญฉลาด ได้กลยุทธ์การเพิ่มผลผลิตที่มีมาตรฐานและใช้กำลังคนน้อยลง แลกเปลี่ยนและค้นพบวิธีแก้ปัญหาใหม่ๆ เพื่อเปิดมิติการทำการเกษตรอย่างชาญฉลาดรวมกันกับผู้เชี่ยวชาญทั่วโลก

**3 วัน 3 งาน ครบ 3 อุตสาหกรรม**

ความพิเศษของการจัดแสดงงาน อะกริเทคนิก้า เอเชีย 2017 จะถูกจัดขึ้นขนานพร้อมกับงาน วิฟ เอเชีย งานจัดแสดงสินค้าและสัมมนาปศุสัตว์และสัตว์น้ำที่ใหญ่ที่สุดในเอเชีย แปซิฟิค และงานฮอร์ติ เอเชีย งานแสดงสินค้าและสัมมนาด้านพืชพรรณ ผัก ผลไม้ และกล้วยไม้แห่งภูมิภาคเอเชีย ระหว่างวันที่ 15-17 มีนาคม 2560 ณ ไบเทค บางนา โดยผู้จัดงานฯ เชื่อว่า การร่วมมือในการจัดงานครั้งนี้จะก่อให้เกิดประโยชน์สูงสุดแก่ผู้แสดงสินค้าและผู้เข้าชมงาน และเพิ่มโอกาสการลงทุนทั้งด้านเกษตรและปศุสัตว์ในระดับเอเชีย

**ลงทะเบียนล่วงหน้าโดยใช้รหัส : AP1211 เพื่อเข้าชมงานฟรี ที่** [**www.agritechnica-asia.com**](http://www.agritechnica-asia.com) (ลงทะเบียนหน้างานมีค่าใช้จ่าย 1,000 บาท/คน)

**สื่อมวลชนไทย กรุณาติดต่อ**

คุณแสงทิพ เตชะปฏิภาณดี ​ อีเมล ​saengtip.won@vnuexhibitionsap.com โทร 02-670-0900 ต่อ 122

**แลกเปลี่ยนและอัพเดทข่าวสารในแวดวงเกษตรได้ที่**

<https://www.facebook.com/agritechnica.asia>

<https://twitter.com/Agritechnicasia>

[www.AGRITECHNICA-ASIA.com](http://www.AGRITECHNICA-ASIA.com)